ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒)พ.ศ. ๒๕๔๐ โดยที่เป็นการสมควรแก้ไขเพิ่มเติมระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่สำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ ให้เหมาะสมยิ่งขึ้นอาศัยอำนาจตามความในมาตรา ๑๓ (๑๑) ประกอบกับมาตรา ๒๖ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ คณะกรรมการจัดรูปที่ดินกลางออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ. ๒๕๔๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มบทนิยามคำว่า ทายาท สาธารณูปโภคและสาธารณูปการ ต่อท้ายคำว่า อนุกรรมการ ของข้อ ๔ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ ดังต่อไปนี้ทายาท หมายความว่า บุคคลธรรมดาซึ่งเป็นทายาทโดยธรรมตามประมวลกฎหมายแพ่งและพาณิชย์สาธารณูปโภค หมายความว่า การประกอบการเพื่อประโยชน์แก่ประชาชนทั่วไปเช่น สถานพยาบาล, ไฟฟ้า, ประปา เป็นต้นสาธารณูปการ หมายความว่าการก่อสร้างหรือบูรณปฏิสังขรณ์สิ่งสาธารณะเพื่อประโยชน์แก่ประชาชนทั่วไป เช่นคลองส่งน้ำชลประทาน, ทางหลวงแผ่นดิน เป็นต้นข้อ ๔ ให้ยกเลิกความในข้อ ๕แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๕ ผู้ใดมีความประสงค์จะจำหน่ายด้วยประการใด ๆหรือก่อให้เกิดภาระติดพันใด ๆซึ่งที่ดินในท้องที่ที่จะสำรวจเป็นเขตโครงการจัดรูปที่ดิน ให้ยื่นคำขออนุญาตตามแบบท้ายระเบียบนี้ต่อหัวหน้าสำรวจงานจัดรูปที่ดินจังหวัดซึ่งที่ดินนั้นตั้งอยู่เพื่อตรวจสอบคุณสมบัติแล้วให้รายงานความเห็นต่อคณะกรรมการจัดรูปที่ดินจังหวัดในกรณีที่ยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินจังหวัดให้ยื่นคำขอต่อนายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ซึ่งที่ดินนั้นตั้งอยู่เพื่อตรวจสอบคุณสมบัติแล้วให้รายงานความเห็นต่อผู้ว่าราชการจังหวัดข้อ ๕ ให้ยกเลิกความในข้อ๖ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๖ ในท้องที่จังหวัดใดยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินจังหวัดให้ผู้ว่าราชการจังหวัดเป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางตามมาตรา ๒๖ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ แล้วรายงานให้คณะกรรมการจัดรูปที่ดินกลางทราบข้อ ๖ ให้ยกเลิกความในข้อ ๗แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๗ ในท้องที่จังหวัดใดยังมิได้มีการจัดตั้งสำนักงานจัดรูปที่ดินจังหวัดและมีผู้ดำรงตำแหน่งหัวหน้าสำนักงานจัดรูปที่ดินจังหวัด ให้คณะกรรมการจัดรูปที่ดินจังหวัดหรือหัวหน้างานสำนักงานจัดรูปที่จังหวัดแล้วแต่กรณี เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลาง ตามมาตรา๒๖ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ตามที่กำหนดไว้ในระเบียบนี้แล้วรายงานให้คณะกรรมการจัดรูปที่ดินกลางทราบข้อ ๗ ให้ยกเลิกความในข้อ ๙แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๙ ถ้าผู้ซื้อหรือผู้รับซื้อฝากเป็นนิติบุคคลจะต้องเป็น(๑) กลุ่มเกษตรกร สหกรณ์การเกษตร ชุมนุมสหกรณ์การเกษตร ธนาคารการเกษตรและสหกรณ์การเกษตรทั้งนี้ ต้องอยู่ภายใต้วัตถุประสงค์ของนิติบุคคลนั้น ๆ ด้วย หรือ(๒) วัด หรือ สำนักสงฆ์ ที่มีความประสงค์จะใช้ที่ดินเพื่อประโยชน์ในด้านการศาสนาหรือ(๓) สถาบันการศึกษา ที่มีความประสงค์จะใช้ที่ดิน เพื่อประโยชน์ในด้านการศึกษาหรือ(๔) กระทรวง ทบวง กรม ที่มีความประสงค์จะใช้ที่ดินเพื่อประโยชน์ในการสาธารณูปโภคหรือสาธารณูปการต่างๆข้อ ๘ ให้ยกเลิกความในข้อ๑๓ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๑๓ ผู้ใดจะเป็นผู้รับการให้ที่ดินโดยเสน่หาจากเจ้าของที่ดินรายใดผู้รับการให้ต้องเป็น(๑) ทายาทของผู้ให้ หรือ(๒) เป็นผู้มีคุณสมบัติทำนองเดียวกับผู้ซื้อหรือผู้รับซื้อฝากตามข้อ ๙ โดยอนุโลมให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตกรณียกให้ที่ดินแก่บุคคลตาม (๑)แทนคณะกรรมการจัดรูปที่ดินกลางตามมาตรา ๒๖แห่งพระราชบัญญัติจัดรูปที่ดินเพื่อเกษตรกรรม พ.ศ.๒๕๑๗ แล้วรายงานให้คณะกรรมการจัดรูปที่ดินกลางทราบข้อ ๙ ให้ยกเลิกความในข้อ ๑๕แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๑๕ การจำนองที่ดินในท้องที่ที่จะสำรวจเป็นเขตโครงการจัดรูปที่ดินกลางให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางตามมาตรา ๒๖ ตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗แล้วรายงานให้คณะกรรมการจัดรูปที่ดินกลางทราบข้อ ๑๐ ให้ยกเลิกข้อ๑๖ และข้อ ๑๗ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ข้อ ๑๑ ให้ยกเลิกความในข้อ ๒๐แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑ ) พ.ศ. ๒๕๓๖ และให้ใช้ข้อความต่อไปนี้แทนข้อ ๒๐ การจำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดินเฉพาะที่ดินที่มิได้ใช้เพื่อการก่อสร้างจัดรูปที่ดินให้หัวหน้าสำนักงานจัดรูปที่ดินจังหวัดเป็นผู้พิจารณาอนุญาตแทนคณะกรรมการจัดรูปที่ดินกลาง ตามมาตรา ๒๖แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ในกรณีที่ท้องที่นั้นยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินจังหวัดให้นายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ซึ่งที่ดินนั้นตั้งอยู่เป็นผู้ตรวจสอบและรายงานความเห็นต่อผู้ว่าราชการจังหวัดเพื่อพิจารณาอนุญาตแทนคณะกรรมการจัดรูปที่ดินกลางตามมาตรา๒๖ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ทั้งนี้ การพิจารณาอนุญาตตามวรรคหนึ่ง และวรรคสอง สามารถพิจารณาอนุญาตแทนคณะกรรมการจัดรูปที่ดินกลางได้ตามที่เห็นควรโดยไม่ต้องพิจารณาหลักเกณฑ์ที่กำหนดไว้ในระเบียบนี้ข้อ ๑๒ ให้ยกเลิกความในข้อ๒๑ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ และให้ใช้ข้อความต่อไปนี้แทนข้อ ๒๑ ในกรณีที่มีข้อเท็จจริงปรากฎว่าผู้หนึ่งผู้ใดจำเป็นต้องจำหน่ายด้วยประการใด ๆ หรือก่อให้เกิดภาระติดพันใด ๆซึ่งที่ดินในท้องที่ที่จะสำรวจเป็นเขตโครงการจัดรูปที่ดินและการที่จะกระทำดังกล่าวไม่เป็นไปตามหลักเกณฑ์ที่กำหนดไว้ในระเบียบนี้ถ้าคณะกรรมการจัดรูปที่ดินจังหวัด ผู้ว่าราชการจังหวัดหรือหัวหน้าสำนักงานจัดรูปที่ดินจังหวัดแล้วแต่กรณี และสำนักงานจัดรูปที่ดินกลางตรวจสอบแล้วเห็นว่ามีความจำเป็นเกิดขึ้นจริงและเห็นสมควรอนุญาตให้สำนักงานจัดรูปที่ดินกลางดำเนินการเสนออนุกรรมการพิจารณาและเสนอความเห็นต่อคณะกรรมการจัดรูปที่ดินกลางเพื่อพิจารณาอนุญาตเป็นรายๆ ไปประกาศ ณ วันที่ ๑๗ กุมภาพันธ์ พ.ศ. ๒๕๔๐ชูชีพหาญสวัสดิ์รัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง[๑] ราชกิจจานุเบกษาเล่ม ๑๑๔/ตอนที่ ๑๖ ง/หน้า ๖๕/๒๕ กุมภาพันธ์ ๒๕๔๐